Seksflekket hettebladbille

Seksflekket hettebladbille (Cryptocephalus sexpunctatus) er en bille som tilhører familiegruppen bladbiller (Chrysomelidae). Den er utbredt i det nordlige Europa.

Seksflekket hettebladbille er mellom 4,5-6,5 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Halsskjoldet har lyse, guloransje og mørke flekker. Dekkvingene har uregelmessig punktur, ikke ordnet i langsgående rekker. De er rødlige eller mer oransjerøde, med hver tre mørke svarte flekker, to litt i framkanten og en bred litt lengre bak. Den bakerste danner nærmest et tverrbånd over dekkvingene. Antennene er trådformet og lange i forhold til hva som er vanlig for andre bladbiller. Beina er mørkt.

Den lever blant annet på bjørk og hassel. Både larvene og de voksne (imago) billene lever av å spise blad på næringsplanten.

Seksflekket hettebladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

 Referanser 

 Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

 Eksterne lenker 

 Seksflekket hettebladbille Cryptocephalus sexpunctatus –  www.biol.uni.wroc.pl
 Seksflekket hettebladbille Cryptocephalus sexpunctatus - Fauna Europaea
 Norsk entomologisk forening

Kategori:Bladbiller
Kategori:Biller formelt beskrevet i 1758